2.12 ฐานะการเงินและผลการดำเนินงาน

(1) งบการเงิน : สรุปฐานะการเงินและผลการดำเนินงานในระยะ 3 ปีที่ผ่านมา

(1) ผู้สอบบัญชี

  ในปี 2543 และ 2544 บริษัทได้แต่งตั้ง บริษัทสำนักงาน เอินส์ท แอนด์ ยัง จำกัด
  ให้เป็นผู้สอบบัญชีอิสระของบริษัทฯ ซึ่งประกอบด้วย

 นางสาวรุ้งนภา เลิศสุวรรณกุล ผู้สอบบัญชีรับอนุญาตเลขที่ 3516

นายรุทร เชาวนะกวี ผู้สอบบัญชีรับอนุญาตเลขที่ 3247

นายโสภณ เพิ่มศิริวัลลภ ผู้สอบบัญชีรับอนุญาตเลขที่ 3182

  ในปี 2542 บริษัทได้แต่งตั้ง บริษัท เคพีเอ็มจี ออดิท(ประเทศไทย) จำกัด
  ให้เป็นผู้สอบบัญชีอิสระของบริษัทฯ ซึ่งประกอบด้วย

นางสาวสมบูรณ์ ศุภศิริภิญโญ ผู้สอบบัญชีรับอนุญาตเลขที่ 3731

นายอธิพงศ์ สกุลกานต์ ผู้สอบบัญชีรับอนุญาตเลขที่ 3500

นายสุพจน์ สิงห์เสน่ห์ ผู้สอบบัญชีรับอนุญาตเลขที่ 2826

(2) สรุปรายงานการตรวจสอบของผู้สอบบัญชี

  ในระยะ 3 ปีที่ผ่านมา ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไข ทุกปี

ตารางสรุปงบการเงินรวมและงบการเงินของบริษัท (หน่วย : บาท)

  ------------------------------------------- ---------- --------------- --------------- --------------
  งบการเงินรวม                                            2542            2543            2544

  ฐานะการเงิน                                                                             

  เงินสดและเงินฝากสถาบันการเงิน                              179,751,555     49,995,157      59,226,798

  เงินให้กู้ยืมแก่สถาบันการเงิน                                  40,031,507      -               30,007,534

  เงินลงทุนในหลักทรัพย์สุทธิ                                    46,555,404      106,376,375     106,515,086

  บัญชีระหว่างบริษัทหลักทรัพย์                                   46,862,280      42,553,860      79,333,002

  ลูกหนี้ธุรกิจหลักทรัพย์และดอกเบี้ยค้างรับ                          340,155,386     288,387,158     187,654,620

  ค่าเผื่อหนี้สงสัยจะสูญ                                        (240,018,267)   (213,294,205)   (93,558,083)

  ลูกหนี้ธุรกิจหลักทรัพย์และดอกเบี้ยค้างรับสุทธิ                       100,137,119     75,092,953      94,096,537

  สินทรัพย์รวม                                              440,845,466     348,884,738     414,833,533

  เงินกู้ยืม                                                 -               3,644,126       -

  บัญชีลูกค้า                                                157,262,979     105,319,130     174,564,858

  หนี้สินรวม                                                190,158,500     135,395,629     184,474,532

  ทุนชำระเต็มมูลค่าแล้ว                                       258,373,570     258,374,000     304,373,570

  ขาดทุนสะสม                                              (8,127,452)     (45,196,259)    (54,331,524)

  ส่วนของผู้ถือหุ้น                                            250,686,966     213,489,109     230,359,001

  ผลประกอบการ                                                                            

  รายได้ธุรกิจหลักทรัพย์                                       388,829,727     173,648,302     104,532,246

  ค่าใช้จ่ายธุรกิจหลักทรัพย์                                     424,548         1,855,791       591,522

  หนี้สูญและหนี้สงสัยจะสูญ                                      (3,399,222)     2,972,211       (500,505)

  รายได้ธุรกิจหลักทรัพย์สุทธิหลังหักหนี้สูญและหนี้สงสัยจะสูญ              385,005,957     174,764,722     103,440,219

  รายได้อื่น                                                5,872,376       397,046         6,815,806

  ค่าใช้จ่ายการดำเนินงาน                                     211,359,650     211,706,336     117,693,118

  กำไร (ขาดทุน)สุทธิ                                        179,518,683     (37,068,807)    (9,135,265)

  กำไร (ขาดทุน)ต่อหุ้นขั้นพื้นฐาน                                5.30            (0.72)          (0.16)
  ------------------------------------------- ---------- --------------- --------------- --------------

หมายเหตุ : 1. ปี 2542 เป็นงบการเงินเฉพาะบริษัท

2. ปี 2543 - 2544 เป็นงบการเงินรวม

(ค) อัตราส่วนทางการเงินที่สำคัญที่สะท้อนถึงฐานะการเงินและผลดำเนินงานในธุรกิจหลักของบริษัท

หน่วย : ร้อยละ

+--------------------+----+----------+----------+---------+----------+
| อัตราส่วนทางการเงิน   |    |          | 2542     | 2543    | 2544     |
+--------------------+----+----------+----------+---------+----------+
| อัตราส่วนแสดงควา     |    |          |          |         |          |
| มสามารถในการหากำไร |    |          |          |         |          |
+--------------------+----+----------+----------+---------+----------+
| อัตรากำไรขั้นต้น       |    |          | 99.89    | 98.93   | 99.43    |
+--------------------+----+----------+----------+---------+----------+
| อัตราส่วนกำไรสุทธิ     |    |          | 45.48    | (21.30) | (8.20)   |
+--------------------+----+----------+----------+---------+----------+
| อัตราผลตอบแทนผู้ถือหุ้น  |    |          | 125.08   | (15.97) | (4.12)   |
+--------------------+----+----------+----------+---------+----------+
| อัตรา               |    | .        | 3.71     | 10.90   | 4.97     |
| ผลตอบแทนจากการลงทุน |    |          |          |         |          |
+--------------------+----+----------+----------+---------+----------+
| อัตราส่วนแสดงประส    |    |          |          |         |          |
| ิทธิภาพในการดำเนินงาน |    |          |          |         |          |
+--------------------+----+----------+----------+---------+----------+
| อัตร                |    |          | 57.73    | (9.39)  | (2.39)   |
| าผลตอบแทนจากสินทรัพย์ |    |          |          |         |          |
+--------------------+----+----------+----------+---------+----------+
| อ                  |    |          | 1.27     | 0.44    | 0.29     |
| ัตราการหมุนของสินทรัพย์ |    |          |          |         |          |
| (เท่า)              |    |          |          |         |          |
+--------------------+----+----------+----------+---------+----------+
| อัตราส่วนวิเคร        |    |          |          |         |          |
| าะห์นโยบายทางการเงิน |    |          |          |         |          |
+--------------------+----+----------+----------+---------+----------+
| อัตราส่วนสิน          |    |          | -        | 42.91   | -        |
| ทรัพย์สภาพคล่องต่อเงินกู้ |    |          |          |         |          |
| (เท่า)              |    |          |          |         |          |
+--------------------+----+----------+----------+---------+----------+
| อัตราส่วนส           |    |          | -        | 49.80   | -        |
| ินทรัพย์ก่อรายได้ต่อเงินกู้ |    |          |          |         |          |
| (เท่า)              |    |          |          |         |          |
+--------------------+----+----------+----------+---------+----------+
| อัตราส่วนสินทรัพ       |    |          | 60.41    | 44.82   | 47.19    |
| ย์คล่องตัวต่อสินทรัพย์รวม |    |          |          |         |          |
+--------------------+----+----------+----------+---------+----------+
| อัตราส่วนสินทรัพย      |    |          | 42.35    | 52.01   | 55.59    |
| ์ก่อรายได้ต่อสินทรัพย์รวม |    |          |          |         |          |
+--------------------+----+----------+----------+---------+----------+
| อัตราส่ว             |    |          | 0.76     | 0.63    | 0.80     |
| นหนี้สินต่อส่วนของผู้ถือหุ้น |    |          |          |         |          |
| (เท่า)              |    |          |          |         |          |
+--------------------+----+----------+----------+---------+----------+
| อัตราส่วนอื่น ๆ        |    |          |          |         |          |
+--------------------+----+----------+----------+---------+----------+
| อัตราส่วนเงินลงทุนใน   |    |          | 10.56    | 30.49   | 25.68    |
| หลักทรัพย์ต่อสินทรัพย์รวม |    |          |          |         |          |
+--------------------+----+----------+----------+---------+----------+
| อัตราเงินกองทุนสภ     |    |          | 116.18   | 187.56  | 112.27   |
| าพคล่องสุทธิต่อหนี้สินรวม |    |          |          |         |          |
|                    |    |          |          |         |          |
| (คำนว              |    |          |          |         |          |
| นตามเกณฑ์ของสำนักงาน |    |          |          |         |          |
| กลต.)              |    |          |          |         |          |
+--------------------+----+----------+----------+---------+----------+

(2) คำอธิบายและการวิเคราะห์ฐานะการเงินและผลการดำเนินงาน

ในช่วงตั้งแต่ปี 2542 จนถึงปัจจุบัน
บริษัทมีการดำเนินธุรกิจภายใต้ภาวะเศรษฐกิจที่กำลังฟื้นฟูและภาวะตลาดทุนที่ผันผวนและมีการแข่งขันที่สูงมาก
โดยที่บริษัทได้มีการเตรียมการและมีการแก้ไขปัญหาอย่างต่อเนื่องทำให้มีฐานะทางการเงินและผลการดำเนินงานที่อยู่ในเกณฑ์ที่ดีพอสมควร
กล่าวคือ

1.ผลการดำเนินงาน

รายได้จากธุรกิจหลักทรัพย์

รายได้จากธุรกิจหลักทรัพย์ของบริษัทในช่วง 3 ปีที่ผ่านมา มีแนวโน้มที่ปรับลดลงโดยตลอด
จากที่มีรายได้จากธุรกิจหลักทรัพย์ 388.83 ล้านบาท ในปี 2542 สำหรับปี 2543
บริษัทมีรายได้จากธุรกิจหลักทรัพย์ 173.64 ล้านบาท
ซึ่งลูกค้าที่ซื้อขายกับบริษัทเป็นลูกค้าทั่วไปที่ไม่ใช่สถาบันคิดเป็นประมาณร้อยละ 99
ของปริมาณซื้อขายจำนวน 24,692 ล้านบาท
รายได้ธุรกิจหลักทรัพย์ดังกล่าวลดลงเมื่อเทียบสัดส่วนกับปี 2542
เนื่องจากภาวะการซื้อขายหลักทรัพย์ในปี 2543 ค่อนข้างซบเซา
และประกอบกับบริษัทไม่เน้นการแข่งขันด้านราคาโดยการลดค่าธรรมเนียมการซื้อขาย
แต่อย่างไรก็ตามบริษัทมีการซื้อขายตราสารหนี้ซึ่งเป็นการซื้อขายนอกตลาดหลักทรัพย์ในปริมาณซื้อขายรวมถึง
5,135 ล้านบาท ทำให้รายได้ของบริษัทในส่วนนี้เข้ามาเพิ่มเติมด้วย

ในปี 2544 ภาวะการแข่งขันยังคงสูงมาก บริษัทจึงมีรายได้จากธุรกิจหลักทรัพย์รวม 104 ล้านบาท
มาจากรายได้ด้านวาณิชธนกิจมีสัดส่วนที่สูงขึ้นทดแทนรายได้ค่านายหน้าที่ลดลงไป

ค่าใช้จ่ายธุรกิจหลักทรัพย์

ค่าใช้จ่ายธุรกิจหลักทรัพย์ ซึ่งประกอบด้วย ค่าใช้จ่ายในการกู้ยืม และค่าธรรมเนียมและบริการ
อยู่ในมูลค่าที่ต่ำ
ทั้งนี้เนื่องจากบริษัทมีการปรับโครงสร้างทางการเงินโดยการเพิ่มทุนและนำเงินไปไถ่ถอนหุ้นกู้ก่อนกำหนด
จึงทำให้มีเงินกู้ยืมและภาระดอกเบี้ยจ่ายที่ลดลงอย่างมาก
ส่วนค่าใช้จ่ายค่าธรรมเนียมเป็นไปตามมูลค่าการซื้อขายในตลาดหลักทรัพย์เป็นหลัก

หนี้สูญและหนี้สงสัยจะสูญ

บริษัทมีหนี้สูญและหนี้สงสัยจะสูญ จาก 3.40 ล้านบาท ในปี 2542
และมีการรับคืนหนี้ที่ได้ตัดเป็นหนี้สูญแล้วทำให้มียอดหนี้สูญและหนี้สงสัยจะสูญเป็นบวกจำนวน 2.97
ล้านบาท สำหรับปี 2543 การที่บริษัทมีหนี้สูญและหนี้สงสัยจะสูญลดลงอย่างมาก
เนื่องจากบริษัทได้มีนโยบายควบคุมความเสี่ยงโดยการคัดเลือกคุณภาพลูกค้าการควบคุมติดตามการชำระค่าซื้อขายหลักทรัพย์ให้ตรงตามกำหนด
และการไม่มีนโยบายปล่อยสินเชื่อเพื่อค้าหลักทรัพย์ ส่วนปี 2544 มีหนี้สูญและหนี้สงสัยจะสูญ จำนวน
0.5 ล้านบาท เท่านั้น

ค่าใช้จ่ายในการดำเนินงาน

ค่าใช้จ่ายในการดำเนินงานมีจำนวน 211.36 ล้านบาท และ 211.70 ล้านบาท ในปี 2542 และ
2543 ตามลำดับ เนื่องจากค่าใช้จ่ายเกี่ยวกับพนักงานที่เพิ่มขึ้นอย่างมากในปี 2542 และ 2543
จากการจ่ายผลตอบแทนการตลาด
ตามสัดส่วนของปริมาณการซื้อขายที่เจ้าหน้าที่การตลาดสามารถทำได้
และการจ่ายเงินชดเชยในการเลิกจ้างให้แก่พนักงาน เพื่อลดค่าใช้จ่ายเกี่ยวกับพนักงานในระยะยาว
นอกจากนี้ในปี 2543
บริษัทมีค่าใช้จ่ายเกี่ยวกับอาคารสถานที่และอุปกรณ์เพิ่มขึ้นเนื่องจากการเปิดสำนักงานบริการด้านหลักทรัพย์เพิ่มอีกด้วย
ในปี 2544 ค่าใช้จ่ายในส่วนนี้ได้ลดลงเหลือ 117.69 ล้านบาท
เป็นการลดลงของค่าใช้จ่ายเกี่ยวกับพนักงาน ,อาคารสถานที่ อุปกรณ์ และค่าตอบแทนกรรมการ

กำไร (ขาดทุน) สุทธิ

บริษัทมีกำไรสุทธิ 179.52 ล้านบาท ในปี 2542 และมีผลขาดทุนสุทธิจากการดำเนินงานใน จำนวน
37.06 และ 9.13 ล้านบาท ปี 2543 และ ปี 2544 ตามลำดับ การขาดทุน
มีผลมาจากรายได้หลักของบริษัทคือรายได้ค่านายหน้าซื้อขายหลักทรัพย์ลดลงเนื่องจากภาวะตลาดที่ซบเซาและภาวะการแข่งขันที่รุนแรงของธุรกิจ
อย่างไรก็ดี บริษัทมีนโยบายในการแก้ไขปัญหาคือ การขยายธุรกิจไปในด้านอื่นๆมากขึ้น เช่น
การเป็นที่ปรึกษาทางการเงิน การซื้อขายตราสารหนี้ การลงทุนในตราสารหนี้ เป็นต้น
เพื่อที่จะให้สัดส่วนรายได้ไม่อิงกับธุรกิจการเป็นนายหน้าซื้อขายหลักทรัพย์เพียงด้านเดียว

2.ภาพรวมการดำเนินงานในปีที่ผ่านมา

จากการแข่งขันในด้านการเป็นนายหน้าซื้อขายหลักทรัพย์ ที่ค่อนข้างสูง
ประกอบกับอัตราค่านายหน้าอยู่ในอัตราที่ต่ำ เนื่องจากการต่อรองอย่างเสรี
ทำให้รายได้ทางด้านนี้ลดลง จาก 131.5 ล้านบาทในปี 2543 เป็น 49.8 ล้านบาท ในปี 2544
หากแต่บริษัทมีรายได้จากค่าธรรมเนียมและบริการเพิ่มขึ้นจาก 33.7 ล้านบาท เป็น 49.4 ล้านบาท
เข้ามาทดแทนรายได้บางส่วน ขณะที่ต้นทุนการดำเนินการ อยู่ในระดับที่ลดลงอย่างมาก จาก 211.7
ล้านบาท เหลือเพียง 117.6 ล้านบาท จึงทำให้ บริษัทมีผลขาดทุนสุทธิ ลดลงจาก 37 ล้านบาท
เหลือ 9 ล้านบาท

  3.ฐานะทางการเงิน

สินทรัพย์รวม

สินทรัพย์รวมอยู่ในระดับที่ทรงตัว มาตั้งแต่ปี 2542 ซึ่งเท่ากับ 440.85 ล้านบาท และ ปี 2543
เป็นจำนวน 348.88 ล้านบาท ต่อเนื่องมาถึงปี 2544 ซึ่งมีสินทรัพย์รวม 414.83 ล้านบาท ทั้งนี้
บริษัทสามารถรักษาสัดส่วน ในเงินทุนหมุนเวียนที่เป็นเงินสด เงินลงทุน ให้อยู่ในระดับที่ควบคุมได้ดี

เงินลงทุนในหลักทรัพย์

เงินลงทุนในหลักทรัพย์เป็น 46.56 ,106.37 และ 106.51 ล้านบาทในปี 2542 , 2543 และ
2544 ตามลำดับ โดยเงินลงทุนในหลักทรัพย์ส่วนใหญ่เป็นการลงทุนในระยะสั้นจำนวนประมาณ
93.74 ล้านบาท และระยะยาวประมาณ 12.77 ล้านบาท
ซึ่งการลงทุนดังกล่าวบริษัทได้รับผลตอบแทนอยู่ในอัตราที่เหมาะสมและอยู่ในระดับที่คาดหวัง
ทั้งนี้บริษัทมีการตั้งสำรองสำหรับการลดลงของมูลค่าเงินลงทุนในหลักทรัพย์สำหรับหลักทรัพย์ที่จดทะเบียนในตลาดหลักทรัพย์ประมาณ
0.14 ล้านบาท และหลักทรัพย์ที่ไม่ได้จดทะเบียนในตลาดหลักทรัพย์ประมาณ 8.5 ล้านบาท
ซึ่งการตั้งสำรองดังกล่าวบริษัทถือว่าเพียงพอ

ลูกหนี้ธุรกิจหลักทรัพย์และดอกเบี้ยค้างรับ

ลูกหนี้ธุรกิจหลักทรัพย์และดอกเบี้ยค้างรับลดลงจาก 340.16 ล้านบาท ในปี 2542 เป็น 288.38
ล้านบาท ในปี 2543 และ 187.65 ล้านบาท ในปี 2544 ตามลำดับ
โดยลูกหนี้ดังกล่าวเป็นลูกหนี้ธุรกิจหลักทรัพย์ที่ค้างชำระเกินกว่า 6 เดือนจำนวน 93.30 ล้านบาท
ซึ่งบริษัทได้ตั้งสำรองเต็มจำนวนแล้ว และลูกหนี้เหล่านี้อยู่ระหว่างการดำเนินการตามกฎหมาย
ส่วนลูกหนี้ธุรกิจหลักทรัพย์ที่เหลือจะเพิ่มขึ้นและลดลงตามมูลค่าซื้อขายของบริษัท
เนื่องจากเป็นลูกหนี้ที่ค้างจากการซื้อขายธุรกิจหลักทรัพย์ประเภทเงินสด
ซึ่งมีระยะเวลาในการชำระเงินใน 3 วันทำการ

สำหรับนโยบายในการตั้งสำรองหนี้สูญและหนี้สงสัยจะสูญสำหรับลูกหนี้ซื้อขายหลักทรัพย์ซึ่งมีระยะเวลาในการชำระเงินภายใน
3 วันทำการนั้น บริษัทจะพิจารณาเป็นรายๆ
ตามจำนวนที่คาดว่าจะเรียกเก็บไม่ได้เมื่อถึงกำหนดชำระ
ทั้งนี้บริษัทจะตั้งสำรองค่าเผื่อหนี้สงสัยจะสูญทุกสิ้นเดือนในอัตราร้อยละ 100 ของสภาพหนี้
แต่ถ้ามีหลักประกันคุ้มสภาพหนี้ บริษัทจะไม่ตั้งสำรอง

เงินกู้ยืม

เงินกู้ยืมลดลงเหลือศูนย์ตั้งแต่ปี 2542
เนื่องจากการที่บริษัทมีการปรับโครงสร้างทางการเงินโดยการเพิ่มทุนในช่วงระยะปี
2541และปี2542 จึงได้ทยอยจ่ายชำระหนี้เงินกู้ยืมและไถ่ถอนหุ้นกู้ก่อนครบกำหนดจนหมดในปี 2542

สภาพคล่อง

จากกระแสเงินสดจากกการลงทุนในปี 2542 จำนวนประมาณ 109.20 ล้านบาท
เนื่องจากบริษัทมีการลงทุนเปิดสาขาเพิ่มเติม สำหรับสภาพคล่อง ของปี 2543
จะเห็นว่ามีกระแสเงินสดจากการดำเนินงานติดลบคิดเป็นจำนวน 129.76 ล้านบาท
เนื่องจากรายได้จากกการค้าหลักทรัพย์ลดลงแต่ค่าใช้จ่ายการดำเนินงานของบริษัทยังสูงอยู่
ซึ่งเมื่อบริษัทมีการปรับปรุงประสิทธิภาพการดำเนินงานเพื่อลดค่าใช้จ่ายก็จะทำให้สภาพคล่องของบริษัทมีสภาพคล่องพอสมควร
โดยปี 2544 มีกระแสเงินสดเพิ่มขึ้น 9.23 ล้านบาท

แหล่งที่มาของเงินทุน

ในปี 2542 บริษัทลดทุนชำระแล้วจากเดิม 310.05 ล้านบาท ลงเหลือ 258.37 ล้านบาท
เพื่อล้างขาดทุนสะสม โดยมีขาดทุนสะสมคงเหลือ 8.13 ล้านบาท และมีส่วนของผู้ถือหุ้น 250.69
ล้านบาท สำหรับ ปี2543 บริษัทมีผลประกอบการขาดทุน ทำให้ส่วนของผู้ถือหุ้นลดลงเหลือ 213.48
ล้านบาท อัตราส่วนหนี้สินต่อส่วนของผู้ถือหุ้นได้เปลี่ยนแปลงในอัตราส่วนที่ดีขึ้น จาก 3.98 เท่า ในปี
2541 เหลือเพียง 0.76 และ 0.63 เท่า ในปี 2542 และปี 2543 ตามลำดับ
ทั้งนี้เนื่องจากแหล่งเงินทุนของบริษัทมาจากส่วนของผู้ถือหุ้นทั้งหมด
โดยหนี้สินที่มีอยู่เป็นภาระหนี้ที่เกิดจากการซื้อขายหลักทรัพย์ซึ่งเป็นเงินทุนที่ต้องหมุนเวียนตามการซื้อขายหลักทรัพย์ที่เกิดขึ้น

ปี 2544 บริษัทได้มีการเพิ่มทุนจดทะเบียน เพื่อนำบริษัทเข้าจดทะเบียนในตลาด
ทำให้มีเงินทุนที่ใช้ในการดำเนินงานบริษัทได้เพิ่มขึ้น

เมื่อพิจารณาโครงสร้างเงินทุนแล้วจะเห็นว่าเงินทุนที่บริษัทมีอยู่เป็นเงินทุนระยะยาวในขณะที่แหล่งใช้ไปของเงินทุนส่วนใหญ่เป็นเงินทุนหมุนเวียนระยะสั้น
ซึ่งกลยุทธ์ของบริษัทในอนาคตต้องการหารายได้จากการลงทุนในตราสารหนี้
การรับประกันการจำหน่ายหลักทรัพย์
ซึ่งต้องใช้เงินทุนที่มีอายุระยะปานกลางถึงระยะยาวบริษัทก็จะจัดหาเงินโดยการออกตราสารทางการเงินและการระดมทุนโดยผ่านตลาดทุนเพื่อให้แหล่งที่มาของเงินทุนสอดคล้องกับการใช้ไปของเงินทุน

สำหรับการดำรงเงินกองทุนต่อสินทรัพย์สภาพคล่องสุทธิ (Net Capital Ratio) ของบริษัท ณ
งวดล่าสุดวันที่ 31 ธันวาคม 2544 เท่ากับ 112.27 % ซึ่งมากกว่าเกณฑ์ขั้นต่ำคือร้อยละ 5
ที่สำนักงานคณะกรรมการ ก.ล.ต. กำหนดไว้

4. ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ปัจจัยที่จะมีผลต่อการดำเนินงานและฐานะการเงินของบริษัทในอนาคตคือ
ภาวะความมั่นคงของเศรษฐกิจของประเทศไทย ความมั่นคงของเสถียรภาพทางการเมือง
ซึ่งจะมีผลต่อความมั่นใจในการลงทุน และกระทบต่อภาวะตลาดทุนโดยรวม
ในขณะที่การแข่งขันในธุรกิจหลักทรัพย์ยังคงมีความรุนแรง
ปัจจัยทั้งหมดอาจจะมีผลกระทบต่อรายได้รวมและฐานะทางการเงินของบริษัท

จากการที่บริษัทได้ตระหนักถึงปัญหาดังกล่าวข้างต้น
บริษัทจึงได้วางนโยบายในการขยายการทำธุรกิจด้านวาณิชธนกิจ
ด้านการลงทุนในตราสารทางการเงิน โดยเฉพาะตราสารหนี้ การรับประกันการจำหน่ายหลักทรัพย์
ทั้งนี้เพื่อให้บริษัทมีรายได้ที่เพียงพอ และสามารถดำรงอยู่ได้ในธุรกิจนี้ต่อไป